
Татарстан Республикасы Президенты Рөстәм Миңнеханов Ростех дәүләт корпорациясе гади кораллар, сугыш кирәк-яраклары һәм махсус химия кластерының индустриаль директоры Сергей Абрамов белән очрашты.

Очрашуда оборона-сәнәгать комплексы предприятиеләренең гражданнар өчен югары технологияле продукция җитештерүне үстерү мәсьәләләре турында сөйләштеләр. Искәртик, РФ Президенты Владимир Путин 2030 елга кадәр оборона-сәнәгать комплексы предприятиеләренең гражданнар өчен продукция җитештерүне 50 %ка кадәр җиткерергә йөкләде.

Очрашуда ТР Премьер-министры урынбасары - сәнәгать һәм сәүдә министры Альберт Кәримов катнашты.
Татарстан Президенты Ростех дәүләт корпорациясе гади кораллар, сугыш кирәк-яраклары һәм махсус химия кластерының индустриаль директоры Сергей Абрамов белән очрашты